Document ID: 32005R1721

ΚΑΝΟΝΙΣΜΌΣ (ΕΚ) αριθ. 1721/2005 ΤΗΣ ΕΠΙΤΡΟΠΉΣ
της 20ής Οκτωβρίου 2005
για την τροποποίηση του κανονισμού (ΕΚ) αριθ. 312/2001 περί λεπτομερειών εφαρμογής για την εισαγωγή ελαιολάδου καταγωγής Τυνησίας και περί παρεκκλίσεων από ορισμένες διατάξεις των κανονισμών (ΕΚ) αριθ. 1476/95 και (ΕΚ) αριθ. 1291/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2005/720/ΕΚ του Συμβουλίου, της 20ής Σεπτεμβρίου 2005, σχετικά με τη σύναψη πρωτοκόλλου στην ευρωμεσογειακή συμφωνία μεταξύ της Ευρωπαϊκής Κοινότητας και των κρατών μελών της αφενός, και της Δημοκρατίας της Τυνησίας αφετέρου, για να ληφθεί υπόψη η ένταξη στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (1),
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως της αγοράς στον τομέα των λιπαρών ουσιών (2),
Εκτιμώντας τα ακόλουθα:
(1)
Το άρθρο 3 παράγραφος 1 του πρωτοκόλλου αριθ. 1 της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Τυνησίας, αφετέρου (3), ανοίγει δασμολογική ποσόστωση με μηδενικό δασμό για την εισαγωγή μη επεξεργασμένου ελαιολάδου των κωδικών ΣΟ 1509 10 10 και 1509 10 90 το οποίο παράγεται εξ ολοκλήρου στην Τυνησία και μεταφέρεται απευθείας από την εν λόγω χώρα στην Κοινότητα.
(2)
Για να ληφθεί υπόψη η ένταξη στην Ευρωπαϊκή Ένωση της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, το άρθρο 3 σημείο 1 του πρωτοκόλλου που εγκρίθηκε από την απόφαση 2005/720/ΕΚ προβλέπει την προσθήκη στην εν λόγω ποσόστωση ετήσιας ποσότητας 700 τόνων από την 1η Μαΐττου 2004.
(3)
Το άρθρο 9 του πρωτοκόλλου που εγκρίθηκε από την απόφαση 2005/720/ΕΚ προβλέπει ξεχωριστή μέθοδο για την αύξηση της δασμολογικής ποσόστωσης για το έτος 2004 που βασίζεται σε υπολογισμό κατ’ αναλογία των βασικών ποσοτήτων.
(4)
Με βάση την κτηθείσα πείρα σε θέματα διαχείρισης δασμολογικών ποσοστώσεων εισαγωγής μέσω συστήματος πιστοποιητικών εισαγωγής, κρίνεται σκόπιμο να εκσυγχρονιστούν οι ανακοινώσεις των κρατών μελών προς την Επιτροπή.
(5)
Ο κανονισμός (ΕΚ) αριθ. 312/2001 της Επιτροπής (4) πρέπει να τροποποιηθεί αναλόγως.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 312/2001 τροποποιείται ως εξής:
1)
στο άρθρο 1, η παράγραφος 1 αντικαθίσταται από το ακόλουθο κείμενο:
«1. Από την 1η Ιανουαρίου κάθε έτους, η δασμολογική ποσόστωση των 56 700 τόνων για την εισαγωγή μη επεξεργασμένου ελαιολάδου των κωδικώνo 1509 10 10 και 1509 10 90 που παράγεται εξ ολοκλήρου στην Τυνησία και μεταφέρεται απευθείας από την εν λόγω χώρα στην Κοινότητα όπως προβλέπεται στο άρθρο 3 παράγραφος 1 του πρωτοκόλλου αριθ. 1 της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των μελών της αφενός, και της Δημοκρατίας της Τυνησίας αφετέρου, μπορεί να εισαχθεί με μηδενικό δασμό. Τα πιστοποιητικά εισαγωγής εκδίδονται εντός του ορίου της ποσόστωσης που προβλέπεται για κάθε έτος.»·
2)
παρεμβάλλεται το ακόλουθο άρθρο 1α:
«Άρθρο 1α
Η δασμολογική ποσόστωση που προβλέπεται για το έτος 2005 αυξάνεται κατά 467 τόνους που υπολογίζονται για το έτος 2004 σύμφωνα με το άρθρο 9 του πρωτοκόλλου της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των μελών της αφενός, και της Δημοκρατίας της Τυνησίας αφετέρου, για να ληφθεί υπόψη η ένταξη στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας.»·
3)
στο άρθρο 4 παράγραφος 3 προστίθεται το ακόλουθο εδάφιο:
«Οι ανακοινώσεις που αναφέρονται στο πρώτο εδάφιο πραγματοποιούνται ηλεκτρονικώς σε έντυπα που έχουν τεθεί στη διάθεση των κρατών μελών από την Επιτροπή.».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Μαΐου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Οκτωβρίου 2005.

Labels: 3
17
18
15